stanford-oval/wikipedia huggingface dataset:
Vesilasi (höyrykone)

Vesilasi ja koestushanat ÄSR 5 -muistomerkkiveturissa
Vesilasi eli klingerlasi on lasiputkella varustettu höyrykattilan vedenkorkeusmittari, joka on suoraan yhteydessä kattilan vesi- ja höyrytilaan.  Veden ylä- ja alarajojen kohdalla on useimmissa erilliset merkit.
Vesilasi on varustettu käsikäyttöisin sulkuhanoin ja automaattisin venttiilein, jotka lasin särkyessä sulkevat veden tulon laitteeseen. Tällöin lasi voidaan vaihtaa jäähdyttämättä kattilaa. Tavallisesti vesilasin päällä on vielä erillinen metalli- tai lasisuojus estämässä vesi- ja höyryroiskeita. Lisäksi vesilasiin kuuluu erillinen ns. puhallushana ulosmenoputkineen, jonka avulla vesilasi voidaan tyhjentää tarkastusta varten. Tällöin alempi hana suljetaan ja puhallushana avataan, jolloin höyryn paine tyhjentää lasin. Kun puhallushana suljetaan ja alahana avataan, pitäisi vedenkorkeuden palata ennalleen.
Höyryvetureissa vesilaseja on pääsääntöisesti kaksi, kuljettajan ja lämmittäjän puolella kuten injektoritkin, joskin mm. Jokioisten Museorautatien Porterissa, Suomen Rautatiemuseossa olevassa Rro2 – kapearaideveturissa ja Äänekosken muistomerkkiveturissa kuljettajanpuoleinen vesilasi on korvattu päällekkäin asetetuilla ns. koestushanoilla, joista ylempi on veden ylärajan ja alempi alarajan kohdalla.
Ruston-paikallishöyrykoneen koestushanat ja vesilasi metallisuojineen.
Vr4 Mullikuhnuri – veturissa oli tyypin Suomeen tullessa koestushanat, joskin hanat vaihdettiin varsin nopeassa tahdissa vesilaseihin. Syksyllä 2009 ajokuntoon valmistuneessa Vk4 68 eli "Leena" -veturissa koestushanat ovat säilyneet. Muuten koestushanoja käytettiin vain tallikattiloissa eli varikoilla olleissa kiinteissä monikäyttökattiloissa sekä siirrettävissä paikallishöyrykoneissa eli lokomobiileissa. Joissakin näistä saattoivat hanojen ja vesilasin sijoituspaikat olla toisin päin kuin vetureissa.
Vehkajärvi (Ruokolahti, itäinen)

| Vehkajärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Karjala
Kunnat:  Ruokolahti
Koordinaatit:  61°24′50″N, 28°55′18″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.118.1.033
Mittaustietoja
Pinnankorkeus:  104,9 m 
Rantaviiva:  8,83 km 
Pinta-ala:  0,77 km² 
Tilavuus:  0,00434 km³ 
Keskisyvyys:  5,7 m 
Suurin syvyys:  26,7 m 
Saaria:  5
 fiVehkajärvi 
Vehkajärvi on syvyyssuhteiltaan vaihteleva metsäjärvi Ruokolahdella Etelä-Karjalassa. Sen pinta-ala on 77 hehtaaria. Etäisyys Imatralta on 27 kilometriä pohjoiskoilliseen.
Maantiede

Vehkajärvi kaartuu Vehkajärvenniemen ympärille. Niemen länsipuolinen järvenosa on pienempi ja matalampi kuin niemen itäpuolinen osa. Järvenosia yhdistää niemen eteläpuolinen matala Raatesalmi. Noin 40 prosenttia Vehkajärvestä on enintään kolme metriä syvä, samoin 40 prosenttia on vähintään kuusi metriä syvä. Syvimmät alueet sijaitsevat itäisen järvenosan keskivaiheilla.
Vehkajärven saariluku on viisi. Saarista kolme on alle aarin laajuisia luotoja. Ainoa nimetty saari on länsirannan lähellä sijaitseva Verkkosaari. Vehkajärven rannat ovat metsäisiä, pientaloja on melko paljon. Vehkajärvenniemen korkeimmat kohdat kohoavat noin 130 metriä merenpinnan yläpuolelle eli noin 25 metriä järven pintaa korkeammalle.
Vehkajärveen laskee Holmajoki idästä. Vehkajärven lasku-uoma alkaa altaan luoteiskolkasta ja johtaa Pienen Vehkajärven (04.118.1.035) kautta Ilmajärven (102,2 metriä mpy) kaakkoisrannalle. Vehkajärven länsipuolella sijaitsee Saarijärvi (04.118.1.051). Järvien välinen kannas on kapeimmillaan alle 200 metriä leveä.
Vehkajärven vesitilavuus on 4 342 000 kuutiometriä.
Vehkajärvi (04.118.1.033) kuuluu Virmutjoen valuma-alueeseen (04.118), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Vehkajärvi on neljänneksi laajin Virmutjoen valuma-alueen 61:stä vähintään hehtaarin laajuisesta vakavedestä. Kolme laajinta ovat Ilmajärvi, Suuri Paljärvi ja Vääräjärvi.
Ruokolahdella on toinenkin Vehkajärvi, se sijaitsee Pihlajaveden-Kokonselän alueella noin 15 kilometriä Ala-Saimaan alueen Vehkajärveltä länteen.
Vesilahden sakaristo

| Vesilahden sakaristo |
| --- | --- |
 Vesilahden sakaristo toukokuussa 2016
Sijainti:  Vesilahti
Koordinaatit:  61°18′37.4″N, 023°37′19.7″E
Rakentamisvuosi:  noin 1485–1500
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vesilahden sakaristo on keskiaikainen kivisakaristo, jonka sijaitsee Vesilahdella. Keskiaikaisesta kirkkohankkeesta toteutui sakaristo ja osittain runkohuone, jonka kivet purettiin 1839 kirkkomaan kiviaitaa varten. Sakaristo rakennettiin todennäköisesti noin vuosina 1485–1500, mutta sakastina se ei koskaan ole ollut vaan oli Laukon Kurki-suvun käytössä hautakappelina 1800-luvun alkuun.
Viron vaakuna

Viron vaakuna (vir. Eesti vapp) on Viron tasavallan tunnus, jonka symbolina on kolme sinistä leijonaa. Leijonat symboloivat kunniakkaan taistelun kolmea aikakautta, muinaisuutta, 1300-lukua ja 1900-lukua. Vaakunakilpi on kultainen ja sitä ympäröivät samanväriset tammenlehvät. Vaakuna otettiin käyttöön ensimmäisen itsenäisyyden aikana 19. kesäkuuta 1925 ja uudestaan 6. huhtikuuta 1993.
Viron vaakuna sisältyy myös Tallinnan kaupungin suureen vaakunaan.
Viron suuri vaakuna
Viron pieni vaakuna
Tallinnan suuri vaakuna
Tallinnan sinetti vuodelta 1340
Günther Reindorffin suunnittelema vaihtoehtoinen Viron vaakuna vuodelta 1922
Viron SNT:n vaakuna vuosina 1940–1990
28. heinäkuuta

28. heinäkuuta on gregoriaanisen kalenterin mukaan vuoden 209. päivä (210. päivä karkausvuonna). Vuodesta on jäljellä 156 päivää.
Nimipäivät

suomalainen kalenteri: Atso
suomenruotsalainen kalenteri: Håkan
ortodoksinen kalenteri: Timo
pohjoissaamenkielinen kalenteri: Mokci
vanhemmissa kalentereissa: Auvo, Auvosa, Bothwid, Bothwidus, Botvid, Botvidus, Botwid, Botwidus, Haakon, Panthaleon
Tapahtumia

1402 -–Timur Lenk voitti osmanien sulttaani Bayezid I:n joukot Ankaran taistelussa.
1493 – Moskovassa riehui suuri tulipalo.
1540 – Thomas Cromwell, Henrik VIII:n hallituskauden tärkeimpiä poliitikoita, teloitettiin maanpetoksesta syytettynä. Samana päivänä Henrik nai viidennen vaimonsa Katariina Howardin.
1794 – Ranskan vallankumouksen johtaja Maximilien de Robespierre teloitettiin giljotiinilla katselijoiden riemuitessa. Häntä syytettiin tuhansien muiden tuomitsemisesta mestattavaksi Ranskan vallankumouksen aikana.
1821 – Peru itsenäistyi Espanjasta.
1914 – Ensimmäinen maailmansota alkoi. Itävalta-Unkari julisti sodan Serbialle sen jälkeen, kun Serbia ei täyttänyt Itävalta-Unkarin 23.7. esittämän uhkavaatimuksen ehtoja, mitä edelsi arkkiherttua Frans Ferdinandin surma serbialaisen salamurhaajan Gavrilo Principin uhrina.
1935 – Ilmailu: Boeing B-17 Flying Fortressin ensilento.
1943 – Toinen maailmansota: Operaatio Gomorrah. Brittiläiset pommikoneet pommittivat Hampuria. Syntyneessä tulimyrskyssä kuoli 42 000 saksalaista siviiliä.
1945 – Yhdysvaltain armeijan pommikone törmäsi Empire State Buildingin 79:nteen kerrokseen, 14 ihmistä sai surmansa ja 26 haavoittui.
1952 – Sylvi Saimo voitti kultaa melonnassa K1 500 m sekä Kurt Wires ja Yrjö Hietanen K2 1 000 m Helsingin olympialaisissa.
1956 – Kivisalmella Konneveden ja Rautalammin rajalla sattui bussionnettomuus, jossa menehtyi 15 ihmistä.
1959 – Tulilahden kaksoismurha: sairaanhoitajaoppilas Eine Maria Nyyssönen ja toimistoapulainen Riitta Aulikki Pakkanen surmattiin.
1965 – Vietnamin sota: Yhdysvaltain presidentti Lyndon Johnson ilmoitti päätöksestään lisätä yhdysvaltalaisten joukkojen määrän Etelä-Vietnamissa 75 000:sta 125 000:een.
1973 – Yhdysvalloissa New Yorkin osavaltion Watkins Glen International -kilparadalla pidetyssä konsertissa oli 600 000 hengen ennätysyleisö. Konsertissa esiintyivät muiden muassa The Band, Allman Brothers Band ja The Grateful Dead.
1976 – Tangshanin maanjäristys, joka oli voimakkuudeltaan 7,8–8,2 Richterin asteikolla, tuhosi Tangshanin kaupungin maan tasalle Kiinassa; 242 769 ihmistä sai surmansa ja 164 851 loukkaantui.
1977 – Espanja jätti jäsenhakemuksen Euroopan talousyhteisölle EEC:lle.
1990 – Alberto Fujimori tuli Perun presidentiksi.
1992 – Mary J. Blige julkaisi albumin What's the 411?. Sitä pidetään albumina, joka aloitti musiikin uuden alalajin, hip-hop-soulin.
1996 – Kennewickin miehen, esihistoriallisen ihmisen, jäänteet löydettiin Kennewickissä Washingtonin osavaltiossa.
1998 – Monica Lewinsky -skandaali: Valkoisen talon entiselle harjoittelijalle Monica Lewinskylle myönnettiin syytesuoja siinä tapauksessa, että hän antaa suurelle valamiehistölle todistajanlausunnon suhteestaan presidentti Bill Clintoniin.
2010 – Suomen Partiolaisten kuudes Finnjamboree ”Kilke” alkoi.
2061 – Halleyn komeetta seuraavan kerran lähinnä Maata.
Juhlapäiviä

Färsaaret: Õlavsøkan aatto (Pyhän Olavin päivän aatto).
Kanada: Acadialaisten karkotuksen muistojuhla.
Peru: Itsenäisyyspäivä.
San Marino: Fasistihallinnon kukistumisen juhla.
| 0 | 1 | 2 |
| --- | --- | --- |
|  |   Lyhyt tiivistelmä päivästä 28. heinäkuuta: |  |
:   Aléxis Tsípras 1750 – Säveltäjä Johann Sebastian Bach kuoli.  1794 – Ranskan vallankumouksen johtaja Maximilien de Robespierre teloitettiin giljotiinilla katselijoiden riemuitessa.  1902 – Itävaltalais-brittiläinen tieteenfilosofi Karl Popper syntyi.  1914 – Ensimmäinen maailmansota alkoi Itävalta-Unkarin julistettua sodan Serbialle.  1945 – Yhdysvaltain armeijan pommikone törmäsi Empire State Buildingin 79:nteen kerrokseen, 14 ihmistä sai surmansa ja 26 haavoittui.  1974 – Kreikan entinen pääministeri Aléxis Tsípras syntyi.  
Katso myös: kalenteri ~ 27. heinäkuuta, 29. heinäkuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Viemäri

Kuva Pariisin viemäristä
Jätevesipumppuja Saksassa
Viemäri on joko jätevesiviemäri, hulevesiviemäri eli sulamis- ja sadevesiviemäri tai perustusten kuivatusta varten oleva viemäri. Viemäriputkisto on rakennuksessa tai maan alla sijaitseva eri kokoisista betoni-, valurauta- ja muoviputkista koostuva järjestelmä, joka kattaa tyypillisesti kuntien kaava-alueet ja taajamat. Nykyään vesihuollossa käytetään yleisesti muovisia putkijärjestelmiä.
Viemäröinti on keskeinen osa sanitaatiota, joka puolestaan kuuluu YK:n maailmanlaajuisiin Kestävän kehityksen tavoitteisiin. Erityisenä tavoitteena on tarjota jonkinlainen vessa kaikille maailman ihmisille vuoteen 2030 mennessä. Vuonna 2019 edelleen 673 miljoonaa ihmistä teki tarpeensa ulkona.
Myös haja-asutusalueille rakennetaan jätevesiviemäröintejä yhä useammin. Suomessa kuntien on nykyisten säännösten mukaan määriteltävä viemärilaitokselle toiminta-alue, jonka sisällä sekä kiinteistöillä että viemärilaitoksella on velvollisuus liittää kiinteistö verkostoon. Viime vuosina on monella pienemmällä paikkakunnalla perustettu myös vesi- ja viemäriosuuskuntia jotka omatoimisesti ovat rakentaneet putkiverkostoja, joita on liitetty kunnallisverkkoon. Viemäriverkostoon liittyminen on Suomessa edullisempaa kuin jätevesien käsittely omalla kiinteistöllä, jos verkostoon liittyy noin viisi taloutta kilometriä kohden.
Paineviemäritekniikalla näitä on voitu toteuttaa kevyemmällä kalustolla, aiheuttaen vähemmän vahinkoa ympäristöön.[lähde? ]
Jätevesiviemärin kautta käsitellään muualla maailmassa, erityisesti Yhdysvalloissa, myös biojätteet siten, että ne pilkotaan viemäriin kytketyillä jätemyllyillä viemäriin paremmin sopivaan kokoon ja huuhdellaan muun jäteveden mukana viemäriverkostoon. Biojätteen hävittämistä jäteveden mukana ei ole Suomessa juurikaan käytetty ja se on ainakin osalla alueista kielletty jätehuoltomääräyksissä. Sen on katsottu lisäävän jäteveden saostuneisuutta ja epäilty aiheuttavan tukkeumia.
Historia

Ennen viemäröinnin keksimistä jätevedet kaadettiin kaduille, mistä tuli haju- ja terveyshaittoja. Viemäreitä on ollut jo muinaisessa Roomassa 500 eaa., ja hulevesikouruja Mesopotamiassa sitäkin varhemmin. Nykyaikainen viemäröinti yleistyi kaupungistumisen myötä Euroopassa 1800-luvulla.
Viemäriputkia on tehty eri materiaaleista. Suomessa betoni oli tärkein 1900-luvun alusta noin 1980-luvulle, jolloin sen syrjäytti muovi. Ennen 1980-lukua kiinteistöissä käytettiin suomugrafiittirautaa, jonka on korvannut pallografiittirauta. Valurautaisten viemäröintien käyttöikä on usein ollut ennustettua lyhyempi.
Viemäriverkostojen rakenne

Viemäriputkistoon kuuluu putkien, kaivojen ja tunneleiden lisäksi jätevedenpumppaamoja, jolloin esimerkiksi alempana olevan tontin jätevesi saadaan johdettua ylempänä olevaan jätevesiputkistoon.[lähde? ]
Kiinteistön sisällä viemäröinti näkyy pesualtaiden, pyykinpesu- ja astianpesukoneiden viemärinä, lattiakaivoina ja WC-istuinten viemäriliitoksina.
Omakotitalokiinteistö liittyy tavallisesti viemäriverkostoon 110 tai 160 mm halkaisijaltaan olevalla muoviputkella kadun varrella olevaan suurempaan kokoojaputkeen, joka jossakin liittyy suurempaan putkeen. Loppujen lopuksi viemäriputkisto johtaa jätevedenpuhdistamon kautta puhdistetun jäteveden laskuviemärinä jokeen, järveen tai merelle.[lähde? ]
Omakotitalossa voi haja-asutusalueella olla myös oma kiinteistökohtainen jätevedenpuhdistamo tai muu jätevedenkäsittelyjärjestelmä, josta ei ole liitäntää yleiseen viemäriverkostoon.[lähde? ]
Suomessa on kunnallisia viemäriputkistoja yhteensä yli 40 000 km, ja sen lisäksi ovat kiinteistönomistajien hallussa olevat tonttien sisäiset putkitukset ja liitäntäputki verkostoon. Viemäriverkoston tekninen käyttöikä on noin 50 vuotta, mistä johtuen vanhimmissa kaupungeissa uusitaan ja korjataan vuosittain paljon vanhoja viemäriverkostoja.[lähde? ] Viemäriverkostoja voidaan ennallistaa esimerkiksi pätkä- tai pitkäsujutustekniikalla sekä sukittamalla.
Hulevesiviemäröinti

Hulevesiviemäröinnillä voidaan kerätä tonteilta sadevedet ja perustusten kuivatusvedet omiin putkistoihinsa, ns. erillisviemäreihin. Etenkin vanhoissa kaupunkikeskustoissa kuitenkin myös hulevedet johdetaan usein sekaviemäreitä pitkin jätevedenpuhdistuslaitokselle. Sekaviemäröinnin ongelmana on, että rankkasateiden aikana voi käydä niin että viemärien kapasiteetti ei riitä, ja puhdistamatonta jätevettä pääsee ympäristöön. Hulevesiviemäreiden yhteyteen voidaan rakentaa erillisiä säiliöitä ja kammioita, joilla voidaan viivyttää esimerkiksi rankkasateen aiheuttaman suuren vesimäärän virtausta kohti puhdistuslaitosta.
Aiheesta muualla

Wikimedia Commonsissa on kuvia tai muita tiedostoja aiheesta .
Vesi- ja viemärilaitosyhdistys
Vieraat huoneet

| Vieraat huoneet Närhi |
| --- | --- | --- |

Studioalbumin tiedot
 Julkaistu: 1979
 Formaatti: LP
 Tuottaja(t): Tommi Liuhala, Olli Heikkilä
 Tyylilaji: pop rock
 Levy-yhtiö: Hi-Hat (HILP 133)
Närhen muut julkaisut
| Enkelit on harvinaista riistaa 1977 | Vieraat huoneet 1979 | 20 suosikkia – Prinsessa 65 1996 |
Vieraat huoneet on Närhen levy vuodelta 1979.
Helsingin Sanomien Markku Fagerlund valitteli sympaattisen mutta ääneltään yksitotisen Seppo Närhen vaihtaneen tällä albumilla leppoisan kantrirock-tyylinsä masentavaan käännösviihteeseen, joka ei erota häntä Kari Tapiosta: ”Ainuttakaan innostavaa esitystä ei levyltä löydy – vain laahaavia tulkintoja alkuperäiskappaleista. Ja mikä pahinta, kaikki ovat jo auttamattomasti vanhentuneita.”
Kappaleet > A-puoli

Kuulut taivaalle vain – 3.50 (If You Can't Give Me Love, säv. Nicky Chinn, Mike Chapman, san. Tommi Liuhala, sov. Kassu Halonen)
Ainoo – 3.02 (Darlin', säv. Stewart Blandamer, san. Kaisu Liuhala, sov. Kassu Halonen)
Samapa tuo – 3.00 (Promises, säv. Richard Feldman, Roger Linn, san. Juice Leskinen, sov. Veikko Samuli)
Riittää kiitos – 3.34 (Happy Birthday, Jesus, säv. Lee Pockriss, san. Pertti Reponen, sov. Nono Söderberg, Kassu Halonen)
Oot suonissain – 4.07 (You're in My Heart, säv. Rod Stewart, san. Jussi Tuominen, sov. Nono Söderberg)
Linda – 2.57 (säv. Roby Facchinetti, Valerio Negrini, san. Jussi Tuominen, sov. Kassu Halonen)
Kappaleet > B-puoli

Vieraat huoneet – 4.11 (It's a Heartache, säv. Scott & Wolfe, san. Pertti Reponen, sov. Veikko Samuli)
Aatami, Casanova ja mä – 2.26 (säv. ja san. Hector, sov. Kassu Halonen)
Varjot – 3.16 (Pirate, säv. Gary Harju, Larry Herbstritt, Steve Dorff, san. Jussi Tuominen, sov. Kassu Halonen)
Mary Ann – 3.11 (säv. Peter Morris, san. Juice Leskinen, sov. Kassu Halonen)
Salamisen lauvantai – 3.44 (Big Bamboo, säv. Alfred Rudek, Jessi Herzensfroh, Roland Richardson, san. Juha Vainio, sov. Olli Heikkilä)
Paltamon kaunein – 3.43 (Evangelina, säv. Hoyt Axton, Kenneth Higginbotham, san. Jussi Tuominen, sov. Nono Söderberg, Kassu Halonen)
Aiheesta muualla

Vieraat huoneet discogs.com -sivustolla
Albumi Fono.fi:in tietokannassa
Viiruvahakas

| Viiruvahakas |
| --- | --- |

Uhanalaisuusluokitus
 Vaarantunut  
Suomessa::  Erittäin uhanalainen
  
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Helovahakkaat Hygrocybe
Laji::  spadicea
Kaksiosainen nimi
 Hygrocybe spadicea  P. Karsten 
Katso myös
   Viiruvahakas Commonsissa 
Infobox OKNimi-testi OKIUCN-testi OK: 
Viiruvahakas (Hygrocybe spadicea) on helovahakkaiden sukuun kuuluva sienilaji.
Viiruvahakkaan lakki on aluksi kartiomainen ja myöhemmin laakeneva. Leveydeltään lakki on 3–8 senttimetriä ja väriltään tummanruskea tai mustanruskea. Heltat ovat harvat, paksut ja keltaiset. Malto on keltaista. Jalka on 4–9 senttimetriä pitkä, tummaviiruinen ja keltainen. Sienen haju on epämiellyttävä.
Viiruvahakas kasvaa kedoilla ja harjuniityillä. Sitä tavataan enimmäkseen läntisessä Euroopassa. Etelä-Suomessa laji on harvinainen ja se on luokiteltu vuodesta 2019 lähtien erittäin uhanalaiseksi. Sitä ennen laji oli luokiteltu Suomessa äärimmäisen uhanalaiseksi. Kansainvälisesti viiruvahakas on luokiteltu vaarantuneeksi.
AM (albumi)

| AM Arctic Monkeys |
| --- | --- | --- |

Studioalbumin tiedot
 Äänitetty : elokuu 2012 – kesäkuu 2013
 Julkaistu: 9. syyskuuta 2013
 Formaatti: CD-levy, vinyylilevy, digitaalinen lataus, suoratoisto
 Tuottaja(t): James Ford, Ross Orton
 Tyylilaji: indie rock, hard rock, psykedeelinen rock
 Kesto: 41.43
 Levy-yhtiö: Domino
Listasijoitukset
  Britannia: 1.  Yhdysvallat: 6.  Suomi: 8.
Arctic Monkeysin muut julkaisut
| Suck It and See 2011 | AM 2013 | Tranquility Base Hotel & Casino 2018 |
Singlet albumilta AM
 ”R U Mine?” Julkaistu: 27. helmikuuta 2012  ”Do I Wanna Know?” Julkaistu: 19. kesäkuuta 2013  ”Why’d You Only Call Me When You’re High?” Julkaistu: 11. elokuuta 2013  ”One for the Road” Julkaistu: 9. joulukuuta 2013  ”Arabella” Julkaistu: 28. tammikuuta 2014  ”Snap Out of It” Julkaistu: 9. kesäkuuta 2014
AM on brittiläisen rock-yhtye Arctic Monkeysin viides studioalbumi, joka julkaistiin 9. syyskuuta 2013. Albumin on tuottanut James Ford sekä Ross Orton, ja sitä äänitettiin vuosina 2012–2013 kahdella studiolla Yhdysvaltain Kaliforniassa. Albumilta julkaistiin singlenä kuusi kappaletta, ”R U Mine?”, ”Do I Wanna Know?”, ”Why’d You Only Call Me When You’re High?”, ”One for the Road”, ”Arabella” ja ”Snap Out of It”.
AM siirtyi musiikilliselta tyyliltään edellistä raskampaan ja psykedeelisempään suuntaan, saaden vaikutteita muun muassa hard rockista, bluesrockista, R&B:sta, sekä 1960- ja 70-luvun yhtyeistä, kuten Black Sabbathista ja Led Zeppelinistä.
Albumi sai kriitikoilta pääosin hyvin positiivisen vastaanoton, ja se nousi listäykköseksi kahdeksassa maassa. AM on myös kaupallisesti yhtyeen menestynein albumi, ja se on myynyt kotimaassaan Britanniassa kolminkertaista platinaa. Vuonna 2013 musiikkilehti NME valitsi sen sijalle 449. listassaan kaikkien aikojen 500 parhaasta albumista.
Musiikillinen tyyli ja kappaleet

AM:aa pidetään edelliseen, Suck It and See -albumiin verrattuna raskaampana ja psykedeelisempänä. Albumi luokitellaan edellisten tapaan indie rockiksi, mutta se on myös saanut vaikutteita muun muassa hard rockista, bluesrockista, R&B:sta, hip hopista sekä 1960- ja 70-luvun yhtyeistä, kuten Black Sabbathista, Led Zeppelinistä. Turner kertoi myös albumin saaneen vaikutteita 1990-luvun artistien kuten OutKastin ja Aaliyahin musiikista, ja rap-artisti Dr. Dren tuotannosta. Albumin avausraita ”Do I Wanna Know?” on hidastempoinen ja neo-psykedeelinen rock-kappale, joka painottuu erityisesti Turnerin lauluun ja sanoituksiin. Kappaleen ”R U Mine?” sanoitukset ovat laulaja Turnerin mukaan saaneet vaikutteita rap-artisteista Lil Wayne ja Drake. Rumpalisti Helders laulaa kertosäkeen falsetto-osuudet.
Promootio ja julkaisu

Albumin ensimmäinen single ”R U Mine?” julkaistiin helmikuussa 2012 digitaalisena latauksena ja saman vuoden huhtikuussa vinyylilevynä. Kesällä 2013 singlet ”Do I Wanna Know?” ja ”Why’d You Only Call Me When You’re High?” julkaistiin niin ikään digitaalisesti sekä seitsemän tuuman vinyylinä ennen albumin julkaisua saman vuoden syyskuussa. Albumin kansikuva julkistettiin 15. heinäkuuta 2013 ja sen on suunnitellut Matthew Cooper. Yhtye aloitti kiertueen albumin promotoimiseksi toukokuussa 2013, ja se kesti marraskuuhun 2014 saakka.
Vastaanotto

| 0 | 1 | 2 |
| --- | --- | --- |
| ” | Lähes tasalaatuisten kappaleiden vivahteet vaihtelevat hienovaraisesti Black Sabbath -viittauksista soul-henkisiin taustalauluihin. Tavara on taattua Arctic Monkeysia, jonka soundia dominoivat järjestelmälliset riffikitarat ja Alex Turnerin laiska lauluääni. | ” |
– Ninni Luhtasaari, Soundi
AM on saanut pääosin hyvin positiivisen vastaanoton kriitikoilta. Se on saavuttanut Metacriticissa 81/100 pistettä, jotka perustuvat 36 arvosteluun. Tunnettu Rolling Stone -lehti kuvaili arvostelussaan albumia etenkin rytmisesti yhtyeen amerikkalaistyylisimmäksi, ja antoi sille kolme ja puoli tähteä viidestä.
Vastaanotto > Arvostelut

| --- | --- |
 Metacritic: 81/100  AllMusic:   Clash: 8/10  Desibeli.net   Drowned in Sound: 5/10  Entertainment Weekly: A−  Kaaoszine: 4/10  NME:  :  Pitchfork: 8,0/10  Rolling Stone:   Rumba:   Soundi:   The A.V. Club: B+  The Guardian:   The Independent:   Uncut: 8/10